
Előterjesztés
A Képviselő-testületi tagok és bizottsági tagok tiszteletdíjáról
(a helyi önkormányzati képviselők tiszteletdíjáról és természetbeni juttatásairól szóló 1/1995. (I. 26.) önkormányzati rendelet módosítására)
Tisztelt Képviselő-testület!
A jogalkotásról szóló 2010. évi CXXX. törvény 8. § (2) bekezdés b) pontja értelmében az önkormányzati rendelet bevezető része módosítható.
Tekintettel arra, hogy a helyi önkormányzati képviselők tiszteletdíjáról és természetbeni juttatásairól szóló 1/1995. (I. 26.) önkormányzati rendelet (a továbbiakban: Rendelet) preambuluma hatálytalan jogszabályi rendelkezéseket tartalmaz, így indokolt a Rendelet ezen részének módosítása. 
A Magyarország helyi önkormányzatairól szóló törvény (a továbbiakban: Mötv.) 43. § (3) bekezdése alapján „a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról.”
Az Mötv. 43. § (3) bekezdése alapján javaslom, hogy a tiszteletdíj mértékére vonatkozóan a Rendelet 2. §-a ne kerüljön módosításra, így az eddigiekben alkalmazott díjtételek kerüljenek továbbra is meghatározásra.
A fentiek alapján kérem a Tisztelt Képviselő-testületet, hogy az előterjesztés megvitatása után az alábbi rendelettervezetet – minősített többséggel – elfogadni szíveskedjen.
Jászberény, 2019. október 22.
Farkas Ferenc
polgármester
Indokolás
a helyi önkormányzati képviselők tiszteletdíjáról és természetbeni juttatásairól szóló 1/1995. (I. 26.) önkormányzati rendelet módosításához
A jogalkotásról szóló 2010. évi CXXX. törvény (továbbiakban: Jat.) vonatkozó rendelkezése alapján a jogszabály tervezetéhez a jogszabály előkészítője indokolást csatol.
A Jat. 8. § (2) bekezdés b) pontja értelmében az önkormányzati rendelet bevezető része módosítható.
Tekintettel arra, hogy a helyi önkormányzati képviselők tiszteletdíjáról és természetbeni juttatásairól szóló 1/1995. (I. 26.) önkormányzati rendelet (a továbbiakban: Rendelet) preambuluma hatálytalan jogszabályi rendelkezéseket tartalmaz, így indokolt a Rendelet ezen részének módosítása. 
Előzetes hatásvizsgálat
A jogalkotásról szóló 2010. évi CXXX. törvény 17. §-a alapján Jászapáti Városi Önkormányzat Képviselő-testületének szervezeti és működési szabályzatáról szóló 16/2014. (X. 29.) önkormányzati rendeletének módosításához
1. Társadalmi hatások: Nincsenek.
2. Gazdasági, költségvetési hatások: Nincsenek.
3. Környezeti és egészségügyi következmények: Nincsenek.
4. Adminisztratív terheket befolyásoló hatások: Nincsenek.
5. A jogszabály megalkotásának szükségessége, a jogalkotás elmaradásának várható következményei
A Jat. 8. § (2) bekezdés b) pontja értelmében az önkormányzati rendelet bevezető része módosítható.
Tekintettel arra, hogy a helyi önkormányzati képviselők tiszteletdíjáról és természetbeni juttatásairól szóló 1/1995. (I. 26.) önkormányzati rendelet (a továbbiakban: Rendelet) preambuluma hatálytalan jogszabályi rendelkezéseket tartalmaz, így indokolt a Rendelet ezen részének módosítása. 
6. A jogszabály alkalmazásához szükséges személyi, szervezeti, tárgyi és pénzügyi feltételek
A személyi, szervezeti, tárgyi és pénzügyi feltételek adottak.
Jászapáti Városi Önkormányzat Képviselő-testületének
.../2019. (.....) önkormányzati rendelete
a helyi önkormányzati képviselők tiszteletdíjáról és természetbeni juttatásairól szóló 1/1995. (I. 26.) önkormányzati rendelet módosítására
Jászapáti Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében megállapított feladatkörében eljárva a következőket rendeli el:
1. §
A helyi önkormányzati képviselők tiszteletdíjáról és természetbeni juttatásairól szóló 1/1995. (I. 26.) önkormányzati rendelet (a továbbiakban: Rendelet) bevezető része helyébe a következő rendelkezés lép:
„Jászapáti Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében eljárva, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében megállapított feladatkörében eljárva a következőket rendeli el:”
2. §
Jelen Rendelet a kihirdetést követő napon lép hatályba.
	Farkas Ferenc s.k.
polgármester
	Koczáné dr. Fehérváry Mária s.k.
aljegyző


Ez a rendelet 2019. október … napján kerül kihirdetésre.
Koczáné dr. Fehérváry Mária s.k.
aljegyző
